google/wiki40b huggingface dataset:
Robert Thirsk

Štúdium

Po strednej škole Robert Thirsk nastúpil na University of Calgary, hodnosť bakalára v odbore strojárstvo (mechanical engineering) získal roku 1976, magister v rovnakom odbore na Massachusetts Institute of Technology (MIT) sa stal roku 1978. O štyri roky neskôr sa stal doktorom medicíny na McGill University. Po štúdiách krátko pracoval v montrealskej nemocnici Queen Elizabeth Hospital.

Astronaut

Prihlásil sa do prvého kanadského náboru astronautov a od 5. decembra 1983 patril medzi šesticu prvých kanadských astronautov, začlenených pod Národnú výskumnú radu (NRC, National Research Council). Od roku 1989 oddiel kanadských astronautov funguje v rámci Kanadskej vesmírnej agentúry (CSA, Canadian Space Agency). Od februára 1984 sa po vymenovaní za náhradníka Marca Garneaua pre let STS-41-G (misia sa uskutočnila v októbri 1984), pripravoval v Johnsonovom vesmírnom stredisku v Houstone.

Prvý let

Prvýkrát odštartoval do vesmíru na palube raketoplánu Columbia (let STS-78) 20. júna 1996 vo funkcii špecialistu pre užitočné zaťaženie. Columbia pristála 7. júla, v kozme strávil 16 dní, 21 hodín a 48 minút.

Medzi letmi

Roku 1998 získal titul MBA na Sloan School of Managementpri MIT.
V rokoch 1998 – 2000 absolvoval v Houstone výcvik letových špecialistov. Potom slúžil v houstonskom stredisku riadenia letov na poste hlavného operátora (Capcom) pre spojenie s posádkou ISS, resp. raketoplánov. V decembri 2004 bol určený za náhradníka talianskeho astronauta ESA Roberta Vittoriho pre let Sojuz TMA-6 (odštartoval v apríli 2005), stal sa tak prvým Kanaďanom s kvalifikáciou pre lety lodí Sojuz. V auguste 2006 bol určený do Expedície 16 na ISS, so štartom v STS-123 a pristátím v STS-124, ale vo februári 2007 z posádky vypadol.

Druhý let

V auguste 2007 bol zaradený do posádky Expedície 20. Dňa 27. mája 2009 odštartoval z kozmodrómu Bajkonur v kozmickej lodi Sojuz TMA-15. Spolu s ním boli na palube belgický astronaut Frank De Winne (ESA) a ruský kozmonaut Roman Romanenko - veliteľ lode. Cieľom letu bola Medzinárodná vesmírna stanica (ISS) pri ktorej Sojuz pristál 29. mája 2009. Posádka Sojuzu TMA-15 rozšírila počet kozmonautov ISS na 6, Thirsk v dlhodobej posádke Expedície 20 zaujal pozíciu palubného inžiniera.
San Cristóbal de La Laguna

Dejiny

V roku 1494 sa tu konala bitka medzi pôvodnými obyvateľmi (guančovia) a kastílskym kráľovstvom. Samotné San Cristóbal de La Laguna založil medzi rokmi 1496 a 1497 conquista Alonso Fernández de Lugo, ktorý bol jedným z kastílskych veliteľov. Mesto bolo po dobytí hlavným mestom ostrova. V meste sa nachádza univerzita (kastíl. Universidad de La Laguna) založená v roku 1701, ktorú v súčasnosti navštevuje približne tridsať tisíc študentov. Úpadok obyvateľstva a ekonomiky v 18. storočí viedol k tomu, že sa hlavným mestom v roku 1723 stalo Santa Cruz de Tenerife.
V roku 1999 bolo mesto vyhlásené za pamiatku svetového dedičstva UNESCO.
Kvintakord

Kvintakord je súzvuk prímy, tercie a kvinty.
Kvintakord je základným akordom stupnice, je to súzvuk prvého (prími), tretieho (tercie) a piateho (kvinty) tónu stupnice, akord zachováva predznamenania danej stupnice. V závislosti od intervalov medzi základným tónom a ostatnými notami kvintakordy poznáme durové, molové, zväčšené a zmenšené. Od kvintakordu možno tvoriť obraty prvý obrat sa nazýva sextakord (6) a druhý kvartsextakord (6/4).    
Príklad: kvintakord, sextakord, kvartsextakord (c-e-g, e-g-c, g-c-e)
Tramain

Poloha

Obec má rozlohu 9,25 km². Najvyšší bod je položený 131 m n. m. a najnižší bod 37 m n. m.

Obyvateľstvo

Počet obyvateľov obce je 648 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Talós (obor)

Talós (starogr. Τάλως – Talós, lat. Talus, Talas) je v gréckej mytológii medený obor, ktorý na Diov príkaz strážil ostrov Kréta.
Talós z príkazu najvyšieho boha Dia strážil ríšu krétskeho kráľa Minóa. Podľa jednej verzie ho na Krétu priviedol Zeus, aby strážil jeho milenku Európu a ona ho potom darovala Minóovi. Podľa inej verzie ho na Diov rozkaz priviedol boh kováčstva Héfaistos, ktorý ho aj sám vyhotovil.
Medený obor Talós mal vraj horúcu olovenú krv a aby mu nevytiekla, mal žilu na členku zatvorenú medeným klincom.  Jeho sídlom na Kréte bol Faistos, odkiaľ denne odchádzal strážiť pobrežie Kréty. Bol nesmierne rýchly, za deň stihol obísť hranice ríše až trikrát. Na lode nežiaducich cudzincov hádzal kamene a keď sa niekomu podarilo vystúpiť na breh, počkal, kým si rozloží oheň, potom do ohňa skočil, rozpálil sa a nešťastníka zahubil horúcim objatím.
Talós svoju funkciu plnil priveľmi oddane a slepo bez rozumu poslúchal a to sa mu stalo nakoniec osudným. Keď sa na ceste z Kolchidy na Kréte zastavili Argonauti, aby si nabrali zásoby pitnej vody, odmietol ich Talós pustiť na pobrežie.
Márne ho ich vodca Iasón prosil o povolenie pristáť. Neoblomný obor začal na ich loď vrhať kamene a tak nebolo inej pomoci, než aby zakročila Médeia svojim kúzlom. Uprela na obra svoj kúzelný neodolateľný pohľad a on z nej nespustil oči, a keď hľadal ďalší kameň, potkol sa a klesol k zemi, pritom si vyrazil medený klinec uzatvárajúci žilu. Následne vykrvácal a zomrel.
Cheptainville

Poloha

Obec má rozlohu 7,15 km². Najvyšší bod je položený 152 m n. m. a najnižší bod 77 m n. m.

Obyvateľstvo

Počet obyvateľov obce je 1 910 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
8 Canada Square

8 Canada Square, známy aj ako HSBC Tower je mrakodrap v obvode Tower Hamlets na juhovýchode Londýna. Komplex Canary Wharf, kde sa 8 Canada Square nachádza, je jedným z prvých projektov modernizácie bývalých londýnskych dokov v oblasti zvanej Docklands. Centrála spoločnosti HSBC Group bola postavená v rokoch 1999 – 2002. Má 48 poschodí, z toho 44 nadzemných a 4 podzemné, a so svojimi 199,5 metrami je šiestou najvyššou budovou Veľkej Británie.
Mrakodrap navrhol britský architekt Norman Foster a jeho charakteristickým rysom je pravidelný tvar. Budova má zaoblené rohy a na jej fasáde sa striedajú biele keramické pruhy s čírym sklom. Tým dochádza k zvýrazneniu jednotlivých poschodí. Spodná čásť budovy tvorí priehľadná 28 metrov vysoká hala. V 39 poschodiach nad ňou sú kancelárie, v ostatných troch verejné priestory, kaviarne a obchody. V poschodiach pod úrovňou ulice sa nachádza stanica metra a trojposchodové parkovisko. Na stavbu bolo použitých asi 180 000 ton betónu, 14 000 ton oceli a asi 45 000 m² sklenených tabúľ.
Donjeux (Haute-Marne)

Poloha

Obec má rozlohu 12,84 km². Najvyšší bod je položený 322 m n. m. a najnižší bod 194 m n. m.

Obyvateľstvo

Počet obyvateľov obce je 398 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Bill Weasley

Charakteristika

Bill je vysokej postavy, má dlhé vlasy zopnuté do chvosta (jeho matka sa márne pokúša ostrihať mu ich) a v uchu náušnicu, na ktorej má tesák z neznámeho tvora. Nosieva čižmy z dračej kože. Po uhryznutí vlkolakom v súboji v Rokforte stratí časť zo svojej krásy, ale napriek tomu sa ožení s Fleur. Je oddaný priateľ a člen Fénixovho rádu.
Rehaupal

Poloha

Obec má rozlohu 4,72 km². Najvyšší bod je položený 763 m n. m. a najnižší bod 474 m n. m.

Obyvateľstvo

Počet obyvateľov obce je 193 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Chazay-d’Azergues

Poloha

Obec má rozlohu 5,94 km². Najvyšší bod je položený 311 m n. m. a najnižší bod 179 m n. m.

Obyvateľstvo

Počet obyvateľov obce je 3 926 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rešov (Horní Město)

História

Farnosť v Rešove existovala už pred rokom 1350, ďalšia písomná zmienka je v zozname obcí rabštejnského panstva z roku 1398.
Plť

Plť je druh plávajúceho dopravného prostriedku určený na cestovanie na vode. Je to najjednoduchší typ lode, charakteristický absenciou trupu a zväčša nemajú okraje. Tradičné a primitívne plte sú konštruované z dreva alebo trstiny. Moderné plte sú trvácne, viacvrstvové, vyrobené z prefabrikovanej gumy.

Plte na Dunajci, Váhu, Orave

Tradične sa plte na Slovensku používali pri splavovaní dreva na jeho spracovanie i na niektoré prepravné účely. Turistickú plavbu tradičnou plťou možno zažiť na Dunajci, Váhu, Orave atď.
Udava (prírodná rezervácia)

Vývoj

Vyhlásená bola už v roku 1982 pre:
zabezpečenie ochrany prirodzených procesov a neobmedzeného vývoja rastlinných a živočíšnych spoločenstiev a lesných porastov bukového a jedľovo-bukového lesného vegetačného stupňa, nachádzajúcich sa na území Bukovských vrchov.
Vtedy mala rozlohu 52,09 ha. V apríli 2001 VLK Východné Karpaty predložil Krajskému úradu v Prešove návrh na rozšírenie rezervácie na 393,30 ha, ktorý tým sledovali zachovanie lesa a zníženie odtoku vody z krajiny. 29. apríla 2005 vychádza Vestník vlády Slovenskej republiky s vyhláškou KÚ ŽP v Prešove o rozšírení PR Udava na 391,98 ha podľa návrhu Lesoochranárskeho združenia VLK s účinnosťou od 1. mája 2005.
Sers (Hautes-Pyrénées)

Poloha

Obec má rozlohu 29,91 km². Najvyšší bod je položený 2 872 m n. m. a najnižší bod 928 m n. m.

Obyvateľstvo

Počet obyvateľov obce je 98 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
František Olejník

Komunálna politika

František Olejník bol vo voľbách v roku 2005 zvolený za koalíciu SMER, HZD za poslanca krajského zastupiteľstva v okrese Košice I.
Fanny Elsslerová

Život

Narodila sa do meštianskej rodiny. Jej otec bol osobným kopistom hudobného skladateľa Josepha Haydna. V deviatich rokoch začala navštevovať baletnú školu pri Viedenskom dvornom divadle. V roku 1824 nastúpila do Theatro San Carlo v Neapole. Mala tu, vo svojich sedemnástich rokoch, pomer s princom Leopoldom zo Salerna, synom kráľa Ferdinanda IV. Neapolského. Otehotnela s ním, ale k sobášu nedošlo. Princ sa k narodenému synovi však hlásil a prispieval na jeho výchovu. V roku 1829 sa Fanny vrátila do Viedne. V jej devätnástich rokoch sa jej novým nápadníkom stal 65-ročný politik Friedrich von Gentz, Metternichov kancelár. Kolovali povesti, že jej milencom bol tiež vojvoda Zákupský Orlík, Napoleonov syn a vnuk rakúskeho cisára. O tejto legendárnej láske bol v roku 1937 dokonca natočený film. Pravdepodobne však išlo o fámu. Gentz bol po spore s Metternichom zbavený vplyvu, Elsslerová ho však neopustila a starala sa o neho až do jeho smrti, ku ktorej došlo 9. júna 1832. V rokoch 1834 – 1840 pôsobila v Parížskej opere. Preslávená bola jej rivalita s tunajšou hviezdou Mariou Taglioniovou. V rokoch 1840 – 42 podnikla Fanny turné po Amerike, ako prvá európska tanečná hviezda. V rokoch 1843 – 1851 hosťovala v rôznych európskych divadlách. Kariéru ukončila v 41 rokoch. Žila dlho so svojou sestrou, tá sa však roku 1850 vydala (za princa Alberta Pruského) a Fanny tak dožila sama a v ústraní.
Vlajka Albánska

Vlajka Albánska (alb. Flamuri i Shqipërisë) pozostáva z červeného pozadia a dvojhlavého čierneho orla uprostred. Je odvodená od pečate národného hrdinu Albánska Skanderbega. Pomer strán je 5:7. Vlajka bola oficiálne prijatá 7. apríla 1992, ale s miernymi modifikáciami bola používaná už Albánskym kráľovstvom (nad orlom bola vyobrazená Skanderbegova prilba), či povojnovým komunistickým štátom (nad orlom bola pätcípa hviezda s červenou výplňou a žltým lemovaním).
Dvojhlavý orol symbolizuje náboženské rozdelenie Albáncov, keď boli Albánci rozdelení na katolíkov a pravoslávnych. Jeho "otvorené" krídla symbolizujú odmietanie Albáncov podrobiť sa zahraničnému dobytiu.
Villebon

Poloha

Obec má rozlohu 2,16 km². Najvyšší bod je položený 212 m n. m. a najnižší bod 182 m n. m.

Obyvateľstvo

Počet obyvateľov obce je 71 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Raroia

Geografia atolu

Atol má eliptický tvar, v najdlhšom rozmere meria približne 40 km a na šírku nepresahuje 14 km. Voda sa z okolitého oceánu do a z lagúny dostáva ponad útes zo všetkých strán. Na severozápadnej strane je jediný, 500 m široký prieliv, nazvaný Ngarue. Lagúna má celkovú rozlohu 358,7 km², pričom na mnohých miestach sa dvíha v podobe stovák koralových hláv, siahajúcich z dna až tesne k hladine.
Z geologického hľadiska je to koralový atol, umiestnený na vrchole podmorskej sopky, ktorú Raroia zdieľa so susedným atolom Takume. Sopka z oceánskeho dna meria na výšku 2,7 km, jej vrchol je ponorený približne 275 m pod hladinou mora a vek sa odhaduje na 46,1 až 47,6 mil. rokov.

Dejiny

Prvý Európan, ktorý atol navštívil a je o tom písomná zmienka, bol španielsky moreplavec Pedro Fernandes de Queirós 14. februára 1606. Atol pomenoval „La Fugitiva“. Ďalším bol až o viac ako dve storočia ruský moreplavec a cestovateľ Faddej Faddejevič Bellinsgauzen, 12. júla 1820. Atol pomenoval „Barclay“.
V 19. storočí, keď sa Takume stal francúzskym územím, mal asi 300 obyvateľov.
Starobylé dediny boli počas cyklónu vo februári 1878 úplne zničené.
Od roku 1947 je atol aj mediálne známy vďaka tomu, že tu po 101-dňovej plavbe pristál na svojej plti Kon-Tiki Thor Heyerdahl. Jeden z členov jeho posádky, Bengt Danielsson, sa na atol neskôr vrátil a ostal na ňom žiť. Napísal niekoľko kníh o atole a obyvateľoch, napríklad Work and Life on Raroia.
Staroveký domorodý názov pre atoly Raroia a Takume bol Napaite, "dvojičky" (-ite znamená dva).

Súčasnosť

Najľudnatejšou osadou atolu je Garumaoa, situovaná na severozápadnej strane neďaleko prieplavu. V tesnom susedstve osady je letisko s asfaltovou dráhou dlhou 1 180 m.
Významnou časťou príjmu obyvateľov je produkcia perál a produkcia kopry.
V roku 2012 sa v rámci programu rozsiahlych investícií do rozvoja atolov začalo so stavbou veľkého a moderného prístavu za 440 miliónov CFP frankov.

Administratívne a geografické členenie

Geograficky patrí atol Raroia k najväčšiemu zoskupeniu ostrovov v Tuamotu, Ostrovom Raeffsky. Tie zahŕňajú ešte aj atoly Anaa, Faaite, Tahanea, Motutunga, Takume, Taenga, Nihiru, Makemo, Katiu, Tuanake, Hiti, Tepoto Sud, Marutea Nord, Haraiki, Aratika, Kauehi, Taiaro a Raraka.
Administratívne patrí atol do komunity Makemo, do ktorej patria okrem rovnomenného atolu ešte atoly Haraiki, Marutea Nord, Katiu, Tuanake, Hiti, Tepoto Sud, Takume, Taenga a Nihiru.
Bourgogne (Marne)

Poloha

Obec má rozlohu 14,38 km². Najvyšší bod je položený 103 m n. m. a najnižší bod 64 m n. m.

Obyvateľstvo

Počet obyvateľov obce je 1 039 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Abéché

História

V 16.- 19. storočí slúžilo Abéché ako centrum obchodu s otrokmi. Od polovice 19. storočia bolo hlavným mestom sultanátu Vaddai.

Súčasnosť

Mesto je dôležitým dopravným uzlom s letiskom, leží na Transsaharskej ceste. Je obchodným centrom regiónu, dominuje tu chov hovädzieho dobytka a textilný priemysel.
Oudeuil

Poloha

Obec má rozlohu 6,08 km². Najvyšší bod je položený 180 m n. m. a najnižší bod 97 m n. m.

Obyvateľstvo

Počet obyvateľov obce je 250 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Danio dúhové

Pôvod

Pochádza z juhovýchodnej Ázie (Mjanmarsko až Sumatra).
Laas (Gers)

Poloha

Obec má rozlohu 10,94 km². Najvyšší bod je položený 286 m n. m. a najnižší bod 176 m n. m.

Obyvateľstvo

Počet obyvateľov obce je 293 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Silvia Vaculíková

Životopis

Narodila sa v Trnave ako pravnučka vynálezcu padáka Štefana Baniča a vnučka objaviteľa jaskyne Driny v Smoleniciach. 
Po ukončení školy pracovala v cestovnej kancelárii a následne si založila vlastnú CK zameranú na spoznávanie exotických krajín. Žije a pracuje v Bratislave. Sama precestovala päť kontinentov, kde navštívila 97 krajín.
Majstrovstvá sveta v atletike 2011

Hlasovanie

O usporiadanie MS sa okrem iného uchádzali mestá: Brisbane (Austrália), Moskva (Rusko) a Göteborg (Švédsko).
Avion (Pas-de-Calais)

Poloha

Mesto má rozlohu 13,04 km². Najvyšší bod je položený 77 m n. m. a najnižší bod 27 m n. m.

Obyvateľstvo

Počet obyvateľov je 17 947 (2011).
Nasledujúci graf zobrazuje vývoj počtu obyvateľov.
Zdroje: INSEE
Onkológia

Klinická onkológia

Klinická onkológia je medicínsky odbor zaoberajúci sa prevenciou, diagnostikou, liečbou a komplexnou podpornou liečbou pacientov s nádorovým ochorením.

Radiačná onkológia

Radiačná onkológia je medicínsky odbor špecializovaný na teóriu a prax liečebnej aplikácie ionizujúceho žiarenia. Vychádza z vedeckých poznatkov rádiobiológie, rádiofyziky a radiačnej techniky, ktoré aplikuje v množstve chorobných stavov, predovšetkým pri zhubných nádoroch. Hlavnou náplňou odboru je liečba zhubných nádorov a niektorých nenádorových ochorení, predovšetkým s využitím ionizujúceho a neionizujúceho žiarenia. Vykonáva sa ako liečba samostatná alebo v kombinácii s inými liečebnými modalitami, najmä liečbou cytostatikami, hormonálnou, biologickou a podpornou liečbou.

Hematológia a transfuziológia

Hematológia a transfuziológia je medicínsky odbor zaoberajúci sa prevenciou, diagnostikou a liečbou ochorení krvotvorby a podávaním transfúznych liekov.

Pediatrická hematológia a onkológia

Pediatrická hematológia a onkológia je subšpecializácia medicínskeho odboru pediatria. Zaoberá sa diagnostikou, liečbou a prevenciou nádorových ochorení a ochorení krvotvorby v detskom veku.

Paliatívna starostlivosť

Lekári z tohto odboru poskytujú podporu a starostlivosť pacientom, pri ktorých sa vyčerpali možnosti alebo dostupnosť liečby modernej medicíny. Cieľom je udržať čo najvyššiu kvalitu života chorého. Starostlivosť spočíva predovšetkým v symptomatickej liečbe ako účinné tíšenie bolesti, zabezpečenie dostatočnej výživy, riešenie obmedzujúcich komplikácií a v neposlednom rade aj v zabezpečení psychickej podpory a psychoterapie.

Dermatológia

Dermatológia sa zaoberá diagnostikou, liečbou a prevenciou kožných chorôb. Už tradične preto dermatológovia liečia aj kožné nádory, z ktorých najvýznamnejší je malígny melanóm.

Onkologický vývoj a výskum na Slovensku

Onkologický výskum na Slovensku siaha do polovice 20-teho storočia. Aktuálne sa realizuje na viacerých pracoviskách Slovenskej akadémie vied - v Ústave experimentálnej onkológie, vo Virologickom ústave, v Ústave experimentálnej endokrinológie, v Ústave molekulárnej fyziológie a genetiky, ale aj vo viacerých akademických a klinických pracoviskách Univerzity Komenského v Bratislave a v Martine, Univerzity Pavla Jozefa Šafárika v Košiciach, v Národnom onkologickom ústave, v Onkologickom ústave sv. Alžbety a ďalších inštitúciách.
Balschwiller

Poloha

Obec má rozlohu 9,79 km². Najvyšší bod je položený 348 m n. m. a najnižší bod 273 m n. m.

Obyvateľstvo

Počet obyvateľov obce je 816 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Meniñ Qazaqstanım

Meniñ Qazaqstanım (Менің Қазақстаным, dosl. Môj Kazachstan) je od januára roku 2006 štátna hymna Kazachstanu.

História

V roku 1944 skladatelia Mukan Tolebaev (Мұқан Төлебаев), Evgenij Brusilovskij (Евгений Брусиловский) a Latif Chamedidin (Латиф Хамедидің) napísali hymnu Kazašskej SSR, v ktorej vyjadrili odraz vojny, duch blížiaceho sa víťazstva, priateľstvo národov a pracovné nadšenie, charakterizujúce ídey tej doby. Aj keď dovtedy nemali Kazachovia oficiálne schválenú štátnu hymnu, mali veľa národných hudobných diel blízkych svojmu duchu, významom podobných hymne (napr. „Елим-ай“, „Сары-арка“, „Адай“.)

Hymna od r. 1992 do r. 2006

Na začiatku roku 1992 bol vyhlásený konkurz na hudbu a text novej hymny Kazašskej republiky. Vo výberovom konaní bolo okolo 750 návrhov. Počas hodnotenia však verejnosť vyjadrila názor o potrebe zachovania hudby predchádzajúcej hymny, ktorá bola blízka srdcu každého Kazacha. Z konkurzu vzišli štyria víťazi - traja z nich, Muzafar Alimbajev (Мұзафар Әлімбаев), Kadyr Myrza Ali (Қадыр Мырза Әлі) a Tumanbaj Moldagaliev (Тұманбай Молдағалиев), boli známi básnici strednej generácie. K nim sa pripojila mladá poetka Žadira Daribajevová (Жадыра Дарибаева).

Hymna od r. 2006

Od 7. januára 2006 je hymnou Kazašskej republiky populárna pieseň Môj Kazachstan (Менің Қазақстаным) napísaná ešte v roku 1956 hudobným skládateľom Šamšim Kaldajakovom (Шәмші Қалдаяқов) na slová Žumekena Sabyruly Nažimedenova (Жұмекен Сабырұлы Нәжімеденов), s menšími zmenami v texte, ktoré urobil prezident Kazachstanu Nursultan Nazarbajev (Нұрсұлтан Әбішұлы Назарбаев). Ten sa uvádza ako autor textu.
Zmenili sa aj pravidlá počúvania hymny. Teraz pri prednášaní hymny na oficiálnych obradoch musí obecenstvo vstať a priložiť dlaň pravej ruky k ľavej strane hrudníka.
Lempdes-sur-Allagnon

Poloha

Obec má rozlohu 10,4 km². Najvyšší bod je položený 546 m n. m. a najnižší bod 425 m n. m.

Obyvateľstvo

Počet obyvateľov obce je 1 319 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Visaginas

Dejiny

Mesto vzniklo v dôsledku indistrializačnej politiky ZSSR v priebehu 70. rokov 20. storočia pre zamestnancov atómovej elektrárne Ignalina.
Obyvateľstvo tvoria z prisťahovalci, preto sa vyznačuje pestrou národnostnou a náboženskou skladbou. Podľa štatistiky z roku 1996 vyše 55 % tvoria Rusi, asi 16 % Litovci, 10 % Bielorusi, 9 % Poliaci, takmer 6 % Ukrajinci a takmer 1 % Tatári). Práve vďaka elektrárni, ktorá pokrýva 80 % spotreby elektriny Litvy, je mesto všeobecne známym pojmom, hoci tu dnes žije iba čosi vyše 30 000 obyvateľov.
Otázka osudu elektrárne bola aj témou prístupových rokovaní Litvy do EÚ, pričom sa litovská vláda zaviazala elektráreň uzatvoriť, za čo má až do roku 2013 dostávať finančné kompenzácie. V súvislosti s očakávaným zrušením pracovných miest sa rozvíjajú projekty podpory turizmu v oblasti.
Bazainville

Poloha

Obec má rozlohu 12,03 km². Najvyšší bod je položený 183 m n. m. a najnižší bod 99 m n. m.

Obyvateľstvo

Počet obyvateľov obce je 1 395 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Slovenský pohár v hádzanej mužov

Štruktúra

Súťaž sa hrá vyraďovacím spôsobom, keď v každom kole proti sebe dva tímy odohrajú 2 zápasy (každý tím hrá raz doma a raz vonku) a ten s lepším skóre postúpi do ďalšieho kola. V prvých kolách sa môže hrať aj turnajovým spôsobom. Najlepšie 4 tímy sa stretnú vo final four, kde odohrajú zápasy semifinále, stretnutie o 3. miesto a finále. V rokoch 2014 až 2018 sa semifinále a finále hralo pohárovým systémom na odvetu.
Greifswald

Poloha

Greifswald leží v plochej, nízko položenej krajine blízko ústia rieky Ryck do Baltského mora, zhruba uprostred medzi ostrovmi Rujana a Usedom.

Dejiny

Greifswald vznikol ako osada blízkeho kláštora Eldena, ktorý tu prevádzkoval ťažbu morskej soli odparovaním, a v roku 1250 získal od pomoranského grófa Wartislava III. mestské práva. Čoskoro potom sa stal slobodným prístavom, postavil hradby a hlavný mestský kostol sv. Jakuba (1263). V roku 1278 je po prvýkrát spomínaný ako člen Hanzy. V roku 1456 bola založená univerzita a v roku 1531 prišla do mesta reformácia. Počas tridsaťročnej vojny mesto utrpelo veľké škody: 1626 ho dobyl a vyplienil Albrecht z Valdštejna, v meste vypukol mor a roku 1631 ho dobyl švédsky kráľ Gustáv II. Adolf. Švédi potom vládli až do roku 1815, mesto však trpelo vojnami a až v roku 1747 sa podarilo po sto rokoch obnoviť chod univerzity. 
Od roku 1815 patril Greifswald s celým Pomoranskom Prusku a od roku 1863 má železničné spojenie. V roku 1856 a 1927 došlo k ďalšiemu rozšíreniu univerzity, ktorá sa stala centrom mestského života. Počas vojny tu bol veľký zajatecký tábor a v roku 1945 sa mesto bez boja vzdalo Červenej armáde. V povojnovom období NDR historická časť mesta veľmi chátrala a asi polovica bola strhnutá a nahradená panelovou výstavbou. Po roku 1990 bola vykonaná rozsiahla obnova námestia a jeho okolia.

Doprava a hospodárstvo

Greifswald leží na železničnej trati Berlín – Stralsund a začína tu trať vedúca cez Usedom do poľského Świnoujście. Mesto má prístav a okolo mesta prechádza diaľnica A20. Chránená časť Baltského mora medzi ostrovmi Rujana a Usedom (Greifswalder Bodden) je obľúbená jachtármi a výroba jácht a plachetníc je – vedľa univerzity – najväčším zamestnávateľom v meste. Greifswaldské múzeum vykonáva aj reštaurovanie historických lodí.

Školstvo a kultúra

Univerzita E. M. Arndta, pôvodne hlavne teologické učilište, má dnes viac ako 12 tisíc študentov (štyrikrát viac ako v roku 1991) a rad vedeckých ústavov, zameraných hlavne na moderné technológie a lekárstvo. Greifswald má stále divadlo, múzeum s galériou miestneho rodáka, romantického maliara C. D. Friedricha a koná sa tu rad festivalov.